tartuNLP/wikipedia-smugri-20251201 huggingface dataset:
Andosoolid

Andosoolid on vulkaanilistele piirkondadele iseloomulikud huumuserikkad mustjapruunid mullad. Muldade nimetus tuleneb jaapani keelest, kus "an" tähendab tumedat ja "do" mulda. Nende tekkimist soodustavad sulfaatide poolest rikkad purskekivimid (basalt, andesiit, rüoliit).
Andosoolidele on iseloomulik suur vulkaanilise klaasi sisaldus, samuti ka suur amorfsete ainete sisaldus. Andosoolid sisaldavad tüüpiliselt allofaani, imogoliiti ja ferrihüdriiti.
Andosoolide levik.
Enamasti esinevad andosoolid vulkaaniliselt aktiivsetes piirkondades, harva ka väljaspool aktiivse vulkanismi tsoone. Niisketes ja poolniisketes piirkondades ning happelistes tingimustes võivad andosoolid tekkida väljaspool vulkaanilisi piirkondi, kui pinnas sisaldab suurel hulgal silikaate ja ümbruskonnas leidub lössi ning savimineraale (sel moel on tekkinud andosoolid Rio Grande do Sulis). Nad katavad ligikaudu 1% jäävabast maismaa osast, põhiliselt on need levinud Vaikse ookeani tulerõngas, ent ka Ida-Aafrika riftivööndis, Itaalias, Islandil ja Havail, kohati ka Saksamaal ja Prantsusmaal.
Andosoolide kasutamine.
Kuna andosoolid on enamasti hilise tekkega mullad, on need tavaliselt väga viljakad (erandiks on mõningad troopilised piirkonnad, kus pinnases leiduv fosfor on mingil põhjusel seotud). Taolistes piirkondades lisatakse mullale fosforväetisi või lupja. Fossiilseid andosoole on siiski leitud ka Kambriumieelsetest kihistutest.
Andosoolne pinnas talub väga intensiivset põlluharimist. Andosoolse pinnasega riisikasvatuspiirkonnad Jaava saarel on üks tihedamini asustatud alasid kogu maailmas. Mujal kasvatatakse andosoolsetel muldadel puuvilju, maisi, tee, kohvi ja tubakat. USA loodepiirkondades kasvavad andosoolsetel muldadel väga kõrge boniteediga metsad.
Peterburi riiklik transpordiülikool

Keiser Aleksander I Peterburi Riiklik Teedeülikool (ka "Peterburi riiklik transpordiülikool", lühend PGUPS, vene keeles Петербургский государственный университет путей сообщения Императора Александра I) on tehnikaülikool Peterburis.
PGUPS on vanimaid tehnilisi kõrgkoole Venemaal. Asutatud 1809. aastal maismaa- ja veeteede ehituse spetsialistide väljaõpetamiseks. Aastatel 1823–1864 oli instituut kinnine poolsõjaväestatud õppeasutus, mille lõpetajatele anti teedeinseneri auaste (звание инженера путей сообщений). 1830. aastatel hakati ette valmistama raudteede ehitusele ja ekspluatatsioonile spetsialiseerunud teede- ja raudteeinsenere. 1864. aastast sai instituudist taas tsiviilõppeasutus. Eestikeelses kirjanduses kasutatakse tsaariaegse instituudi nimena valdavalt "Peterburi teedeinseneride instituuti".
1993. aastal sai instituut ülikooliks.
Alates 2016. aastast on ülikooli ametlik nimi Федеральное государственное бюджетное образовательное учреждение высшего образования "Петербургский государственный университет путей сообщения Императора Александра I" (ФГБОУ ВО ПГУПС).
Ülikooli varasemad nimetused.
Reorganiseerimised.
1930. aastate alguses moodustati Leningradi Ühendusteede Inseneride Instituudi (LIIPS) teaduskondade baasil neli uut iseseisvat kõrgkooli: 
Pärast reorganiseerimist jäi LIIPS ette valmistama valdavalt raudteetranspordi insenere. Seoses sellega toimus 1930. aastal jälle nimevahetus: uus nimi Leningradi Raudteetranspordi Inseneride Instituut (LIIŽT). 
1932. aastal reorganiseeriti LIIŽT kaheks iseseisvaks õppekombinaadiks – Ленинградский электромеханический (ЛЭМУК) ja Ленинградский путейскостроительный (ЛПСУК), mis aga 1933. aastal taas ühendati üheks instituudiks – Leningradi Raudteetranspordi Inseneride Instituudiks (LIIŽT).
Orüks

Orüks ("Oryx") on nelja antiloobiliiki hõlmav perekond. 
Kolm neist esinevad Aafrika kuivadel aladel ning üks Araabia poolsaarel. Orüksite karvkate on kahvatu, tumedamate triipudega peapiirkonnas ning jalgadel, ning nende sarved on pikad ja sirged. Erandiks on mõõksarv-orüks ("Oryx dammah"), kelle sarved on kaarjad ning kelle karvkattel puuduvad tumedad triibud, välja arvatud aimatavalt tumedamad laigud peapiirkonnas.
Jay Bothroyd

Jay Bothroyd (sündinud 5. mail 1982 Islingtonis) on Inglismaa jalgpallur, kes mängib ründajana Jaapani kõrgliiga klubis Hokkaido Consadole Sapporo.
Koondisekarjäär.
Inglismaa jalgpallikoondises mängis ta 2010. aastal ühe mängu.
Lassad Nouioui

Lassad Hassen Nouioui (sündinud 8. märtsil 1986 Marseille's Prantsusmaal) on Tuneesia jalgpallur, ründaja. 
Ta mängib 2015. aastast Tuneesia kõrgliiga klubis Club Africain.
Koondisekarjäär.
Tuneesia jalgpallikoondises mängis ta 2009. aastal kaks mängu.
Ziad Tlemçani

Hamed Ziad Tlemçani (sündinud 10. mail 1963) on Tuneesia endine jalgpallur, ründaja.
Koondisekarjäär.
Tuneesia jalgpallikoondises mängis ta aastatel 1990–1998 20 mängu ja lõi 4 väravat.
Gabriel Popescu

Gabriel Popescu (sündinud 25. detsembril 1973 Craiovas) on Rumeenia endine jalgpallur, poolkaitsja.
Koondisekarjäär.
Rumeenia jalgpallikoondises mängis ta aastatel 1996–1998 14 mängu ja lõi ühe värava.
Pavel Badea

Pavel Badea (sündinud 10. juunil 1967) on Rumeenia jalgpallur, poolkaitsja.
Koondisekarjäär.
Rumeenia jalgpallikoondises mängis ta aastatel 1990–1992 üheksa mängu ja lõi kaks väravat.
Jan Miodek

Jan Franciszek Miodek (sündinud 7. juunil 1946 Tarnowskie Górys Poolas) on poola (Sileesia) keeleteadlane, sileesia ja poola keele populariseerija, Wrocławi ülikooli professor.
2009. aastast juhib ta TVP Polonia saatesarja "Słownik polsko@polski".
1995. aastal sai Poola presidendilt Lech Wałęsalt professoritiitli. Miodek on Opole ülikooli (2006) ja Vilniuse Ülikooli (2005) audoktor.
Câmpia Turzii

Câmpia Turzii (ungari "Aranyosgyéres", saksa "Jerischmarkt") on linn Transilvaanias, tänapäeva haldusjaotuse järgi Rumeenias Cluji maakonnas. Linn asub Arieși jõe (ungari "Aranyos") ja selle lisajõe ääres.
Ajalugu.
Esimesed kirjalikud teated kahest naaberasulast on 1219. aastast (lõunapoolne Sâncrai (ungari "Szentkirály", ladina "villa Sancti Regis") asula) ja 1292. aastast (põhjapoolne Ghiriși (ungari "Aranyosgyéres") asula).
9. augustil 1601 tapeti praeguse linna alal võimuvõitluse käigus Valahhia hospodar Mihai Vapper (rumeenia "Mihai Viteazul").
Pärast Esimest maailmasõda läksid asulad koos Transilvaaniaga Rumeeniale. 1925. aastal ühendati asulad Câmpia Turzii asulaks.
1940 läks linn Põhja-Transilvaania koosseisus Ungarile, 1945 (ametlikult 1947) tagasi Rumeeniale. 1950. aastal muudeti asula linnaks. 
Rahvuslik koosseis.
1900. aastal oli 1697 elaniku seas 844 ungarlast, 704 rumeenlast, 131 mustlast ja 11 slovakki.
2002. aastal oli 26 823 elaniku seas 23 346 rumeenlast, 2190 ungarlast ja 1250 mustlast.
Vaatamisväärsused.
Kalvinistliku kiriku ansambel (rumeenia "Biserica Reformată-Calvină din Câmpia Turzii") on Rumeenia kultuurimälestis nr CJ-II-m-B-07555.
Lennuväebaas.
Linna keskusest umbes 4 km lõuna suunas paikneb Câmpia Turzii lennuväebaas.
Alfred Teppan

Alfred Teppan (kohati ekslikult ka Adolf Teppan; 17. detsember (vkj. 5. detsember) 1890 Soomevere, Kuremaa vald – 29. november 1975) oli eesti näitekirjanik.
Alfred Teppan sündis Tartumaal Kuremaa vallas Soomevere külas talupidaja pojana, lõpetas 1906. aastal Palamuse kihelkonnakooli. Seejärel tegutses kodukohas talu- ja kauplusepidajana. Teppan oli tegev mitmesugustes kohalikes seltsides ja ühinguis ning oli 1922–1923 I Riigikogu liige. Ta oli 1924–1950 Soomevere raamatukogu juhataja, seejärel töötas kantseleiametnikuna Kohtla-Järvel. Alfred Teppan on maetud Palamuse kalmistule.
Alfred Teppan avaldas näidendid "Karjauurimisel" (Tartu, 1918, 2. tr. 1922), "Koduhani" (Tartu, 1919, 2. tr. 1924), "Ühistegelased" (Tartu, 1921), "Elu teeb uperpalle" (Tartu, 1932, lavastatud Vanemuises 1932), "Seeniste lahendab kriisi" (Tartu, 1933) ja "Parun süütepommiga" (Tallinn, 1936). Teppani vähenõudlikud valdavalt külaelu kujutavad näidendid olid mõeldud peamiselt maalavadele, kus nad omaaegse aktuaalsuse ja koomika tõttu rohket ettekandmist leidsid.
Koge (kirjastus)

Koge oli Eesti kirjastus, mis tegutses 1998–2008. 
Kirjastust juhtis Igor Kaasik. Kirjastus andis välja raamatusarja "Juhatus".
Gesine Lötzsch

Gesine Lötzsch (sündinud 7. augustil 1961 Ida-Berliinis) on Saksa vasakpoolne poliitik.
Gesine Lötzsch lõpetas Ida-Berliinis keskkooli 1980. aastal. 1980–1985 õppis ta Berliini Humboldti Ülikoolis filoloogiat ja lõpetas ülikooli saksa ja inglise keele õpetajana. Seejärel oli ta samas aspirantuuris. 1987. aastal õppis ta ühe semestri Hollandis. Doktorikraadi kaitses 1988. aastal, misjärel töötas Berliini Humboldti Ülikoolis teadusliku assistendina. Alates 1991. aasta jaanuarist on töösuhe peatatud.
1984. aastal astus Gesine Lötzsch Saksamaa Sotsialistlikku Ühtsusparteisse (millest 1990. aasta veebruaris sai Demokraatliku Sotsialismi Partei). 1989–1990 oli ta Berliini Lichtenbergi linnaosa volikogu liige. 1990. aasta maist kuni detsembrini oli ta Ida-Berliini Volikogu liige. 1991–2002 oli Lötzsch Berliini volikogu liige, kus ta 1991–1993 oli Demokraatliku Sotsialismi Partei fraktsiooni esimees. 1994–2012 oli ta Demokraatliku Sotsialismi Partei Lichtenbergi piirkonna eestseisuse esimees. Alates 2002. aastast on ta Liidupäeva liige. 2005. aasta septembrist kuni 2012. aasta aprillini oli ta Vasakpartei (Die Linke) parlamendifraktsiooni esimees.
15. maist 2010 kuni 10. aprillini 2012 oli Gesine Lötzsch üks kahest Vasakpartei kaasesimehest (teine kaasesimees oli Klaus Ernst).
Laugur

Laugur on vesilennukiga sarnanev veesõiduk, mis oma põhiliikumisviisil lendab pinnaefekti abil mõne meetri kõrgusel vee- või jääpinna kohal.
Laugurit on nimetatud mitmes muus keeles kasutatava nimetuse põhjal ka ekranoplaaniks.
Kirjeldus.
Lauguri liikumiskiirus merepinna kohal on ligikaudu 200–550 km/h. Lauguri liikumispõhimõte erineb hõljuki omast. Neid on seni ehitatud pigem militaarotstarbel. Laugurite kasutuselevõttu tsiviilotstarbel pärsib nii õigusaktide puudumine kui ka nende lennuvahendite tehno- ja mehitamisnõuded. Lauguritega liigeldakse laevakerede kõrgusel, kuid laugurite ja laevade liikumiskiirus ning manööverdusvõime on väga erinevad. Lisaks on väikesed laugurid lainetuse suhtes üpris tundlikud.
COLREGi kohaselt peab laugur lendu tõustes, vette laskudes ja veepinna kohal lennates hoidma kõigist laevadest eemale ning mitte häirima nende liikumist. Veepinnal liikuv laugur peab järgima COLREGi juhtimis- ja liiklemisreegleid nagu laev.
Terminist.
Rahvusvahelises laevakokkupõrgete vältimise eeskirjas (COLREG) on ekranoplaani tõlkevasteks valitud "lendlaev", mis on sisult ebatäpne. Seetõttu on Merekeele nõukoda soovitanud kasutada terminit "laugur" või "laugurlaev".
Tehnikaleksikon defineerib laugurit kui hõljuklennukit, mis ei saa vee-, maa- või jääpinna kohal lennata kõrgemal kui pool selle lennuaparaadi enda tiivaulatust. Selle õhusõiduki tiiva ja ülelennatava pinna vahele moodustub kiirel liikumisel õhkpadi, mis suurendab tiiva tõstejõudu, tõstejõu ja õhu takistusjõu suhe suureneb.
1961. aasta Eesti meistrivõistlused laskmises

1961. aasta Eesti meistrivõistlused laskmises toimusid 25. augustist 2. septembrini Tallinnas.
Tulemused.
Naiskonnad.
Võistkonnad: &lt;br&gt;
1. Dünamo 60&lt;br&gt; 2. ALMAVÜ 60&lt;br&gt; 3. Tööjõureservid 58
1961. aasta Eesti meistrivõistlused ratsutamises

1961. aasta Eesti meistrivõistlused ratsutamises toimusid 7.–10. juulini Elvas ning 31. augustist 3. septembrini Tartus.
Tulemused.
Võidusõidud.
Võistkonnad:
1961. aasta Eesti meistrivõistlused sõudmises

1961. aasta Eesti meistrivõistlused sõudmises peeti 30. juulil Pärnus. Need toimusid lahtiste võistlustena.
Tulemused.
Naised.
1 www.sport24.ee andmeil Kaja Peebo
1961. aasta Eesti meistrivõistlused vehklemises

1961. aasta Eesti meistrivõistlused vehklemises toimusid 4.–7. mail Tallinnas.
Tulemused.
1961. aasta Eesti meistrivõistlused jalgrattasõidus

1961. aasta Eesti meistrivõistlused jalgrattasõidus toimusid mitmes osas. Tänavasõidud peeti Elvas, Tartus ja Tallinnas 29. aprillist 2. maini, lühidistantside võistlused Tallinnas 23.–25. juunini, maanteesõidud 21.–24. augustil Tallinnas.
Tulemused.
Tänavasõit.
Tegemist oli lahtiste võistlustega. Peeti kolm ühisstarti, paremus arvestati kolme etapi kogusummas.
Lühidistantsid.
1www.sport24.ee järgi "Dünamo"
Võistkondlikult võitis täiskasvanute seas Dünamo 40 punktiga Tööjõureservide (29) ja Kalevi (21) ees.
1961. aasta Eesti meistrivõistlused suusatamises

1961. aasta Eesti meistrivõistlused suusatamises peeti Venemaal Kavgolovos 5.–8. märtsini.
1961. aasta Eesti meistrivõistlused mäesuusatamises

1961. aasta Eesti meistrivõistlused mäesuusatamises toimusid Venemaal Kavgolovos 5.–8. märtsil.
Tulemused.
1961. aasta Eesti meistrivõistlused mootorrattaspordis

1961. aasta Eesti meistrivõistlused mootorrattaspordis toimusid mitmes osas.
Talimotokross.
Võistlused talikrossis peeti 12. märtsil Tallinnas.
Tulemused.
Võistkondlikult võitis Kalev ALMAVÜ ja Tööjõureservide ees.
Ringrajasõit.
Ringrajasõidu võistlus peeti kaheetapilisena. Esimene neist toimus Tartus, teine Pärnus Sauga rajal.
Motokross.
Krossivõistlused peeti 1.–2. juulini Rakveres. Toimusid need Eesti NSV Tehniliste spordialade spartakiaadi raamides.
Tulemused.
Admiral Pitka luurevõistlus

Admiral Pitka luurevõistlus (APRC – "Admiral Pitka Recon Challenge") on rahvusvaheline sõjalis-sportlik üritus, mis toimub igal aastal mõnes Eesti piirkonnas. Võistluse eesmärgiks on mõõta tegelikkusele võimalikult lähedastes oludes osalejate väljaõppetaset, varustust ja relvastust ning kindlasti ka moraali.
Võistluse peakorraldaja on Kaitseliit, ettevalmistusele ja läbiviimisele on kaasatud Eesti kaitsevägi, Erna Selts, Reservohvitseride Kogu, Eesti Laskurliit jt organisatsioonid. Võistlusest ja selle korraldamisest võtab osa üle kolmesaja inimese.
Admiral Pitka luurevõistlus toimus esimest korda 2013. aastal ja see asendab legendaarset militaarvõistlust Erna retke.
França

Françoaldo Sena de Souza (tuntud nime França poolest; sündinud 2. märtsil 1976 Codós) on Brasiilia endine jalgpallur, ründaja.
Koondisekarjäär.
Brasiilia jalgpallikoondises mängis ta aastatel 2000–2002 8 mängu ja lõi ühe värava.
Rôni

Roniéliton Pereira Santos (tuntud nime all Rôni; sündinud 28. aprillil 1977 Aurora do Tocantinses) on Brasiilia endine jalgpallur, ründaja.
Koondisekarjäär.
Brasiilia jalgpallikoondises mängis ta 1999. aastal viis mängu ja lõi kaks väravat.
Humberlito Borges

Humberlito Borges Teixeira (sündinud 5. oktoobril 1980 Salvadoris) on endine Brasiilia jalgpallur, ründaja.
São Paulo eest mängides valiti ta 2008. aasta hooajal Brasiilia kõrgliiga hooaja sümboolsesse koosseisu. São Pauloga tuli ta 2007 ja 2008 Brasiilia meistriks.
2011. aasta hooajal oli ta Santose eest mängides 23 väravaga Brasiilia kõrgliiga suurim väravakütt.
Hiljem tuli ta Brasiilia meistriks veel Cruzeiro eest mängides (2013 ja 2014).
Koondisekarjäär.
Brasiilia jalgpallikoondises mängis ta 2011. aastal ühe mängu.
Antônio Carlos Zago

Antônio Carlos Zago (sündinud 18. mail 1969 Presidente Prudentes) on Brasiilia jalgpallitreener ja endine jalgpallur (kaitsja).
Pärast jalgpallurikarjääri lõppu on ta tegutsenud treenerina. Ta on olnud mitme Brasiilia klubi, sh Palmeirase ja Internacionali peatreener ning töötanud samuti AS Roma ja Donetski Šahtari abitreenerina.
2019. aastal töötas Brasiilia esiliigaklubi Red Bull Bragantino peatreenerina, aidates klubil esmakordselt jõuda Brasiilia kõrgligasse. Sama aasta lõpus asus ta tööle Jaapani kõrgliigaklubi Kashima Antlersi peatreenerina. Aastatel 2021–2022 juhendas ta Boliivia kõrgliigaklubi Bolívar. 2023. aasta aprillis sai ta Brasiilia kõrgliigaklubi Coritiba peatreeneriks, kuid ta vallandati sellelt kohalt juba sama aasta juunis. 2023. aasta oktoobris sai ta Boliivia jalgpallikoondise peatreeneriks.
Koondisekarjäär.
Brasiilia jalgpallikoondises mängis ta aastatel 1991–2001 37 mängu ja lõi kolm väravat. Ta kuulus Brasiilia koondisse 1993. aasta Copa América ja 1999. aasta Copa Américal.
Paulo César Tinga

Paulo César Fonseca do Nascimento (hüüdnimi Tinga; sündinud 13. jaanuaril 1978) on Brasiilia endine jalgpallur, poolkaitsja.
Koondisekarjäär.
Brasiilia jalgpallikoondises mängis ta aastatel 2001–2007 neli mängu.
Venemaa transpordiülikool

Venemaa transpordiülikool (MIIT) (ka "Moskva riiklik transpordiülikool", vene keeles Российский университет транспорта (МИИТ)) on tehnikaülikool Moskvas.
Moskva riiklik transpordiülikool on Venemaa suurim teadus-hariduskompleks, mille koosseisu kuulub 2 akadeemiat, 9 instituuti, 4 teaduskonda, 2 kolledžit ja 1 gümnaasium. Ülikoolil on 22 filiaali Venemaal. 2016. aasta alguses õppis ülikoolis umbes 113 000 õppurit, sealhulgas umbes 39 000 õppis kõrgharidus-õppekava alusel.
MIIT asutati 1896. aastal (tollal "keiserlik Moskva insenerikool"). 1913. aastal reorganiseeriti insenerikool ühendusteede instituudiks. Alates 1993. aastast on instituut ülikooli staatuses.
Keiserlik Moskva insenerikool (1896–1913).
Venemaa raudteevõrgu kiire areng 19. sajandi teisel poolel nõudis rohkem raudteetranspordi spetsialiste kui suutis seda pakkuda Peterburi teedeinseneride instituut. Seetõttu tegi Venemaa Keisririigi teedeministeerium valitsusele ettepaneku luua veel üks kõrgkool, mis valmistaks ette insenere ametkonna vajadusteks.
1896. aastal asutati ühendusteede ametkondlik keiserlik Moskva insenerikool (IMIU). Direktoriks määrati varem Peterburi teedeinseneride instituudis inspektorina (prorektorna) töötanud Filipp Maksimenko. 
Maksimenko kutsus kateedrijuhatajateks tuntud teadlasi: Lavr Proskurjakovi (ehitusmehaanika ja sildade kateeder), Sergei Tšaplõgini (teoreetilise mehaanika kateeder), Pjotr Lebedevi (füüsikakateeder), Ivan Kablukovi (keemiakateeder), Sergei Solovjovi (geodeesiakateeder). Teiste õppejõudude seas oli ka tulevane akadeemik Jevgeni Paton.
Kuulsad lõpetajad.
Semjon Belitz-Geiman, Nõukogude olümpiaujuja
Bidzina Ivanišvili, Gruusia ärimees ja poliitik
Vitali Malkin, Venemaa ärimees ja poliitik
Konstantin Borovoi, Venemaa ärimees ja poliitik
Igor Guberman, vene luuletaja
Anatoli Rõbakov, Nõukogude ja Venemaa kirjanik
Jakov Džugašvili, Jossif Stalini poeg
Igor Zaitsev, Nõukogude sõjaväeülem
Grigori Kaidanov, Venemaa-Ameerika malemeister
Viktor Vekselberg, Venemaa ärimees
Leonard Blavatnik, Venemaa-Ameerika ärimees
Vladimir Kuzmin, vene muusik
Ilja Filatov, majandusteadlane, finantseerija, juht
Petra Bläss

Petra Bläss (ka Petra Bläss-Rafajlovski; sündinud 12. juunil 1964 Leipzigis) on Saksa poliitik.
Petra Blässi isa oli teatriintendant, ema suflöör ja tema vanemast õest sai hiljem näitleja. Ta kasvas üles Lutherstadt Wittenbergis. Petra Bläss lõpetas Cottbusis keskkooli 1982. aastal. Aastatel 1982–1987 õppis ta Berliini Humboldti Ülikoolis pedagoogikat, ajalugu ja germanistikat. 1987–1990 oli ta samas aspirantuuris kirjandusteaduse erialal. 1986. aastal astus ta Saksamaa Sotsialistlikku Ühtsusparteisse. 1989. aastal oli ta üks Sõltumatu Naisteliidu asutajatest.
1990. aasta jaanuaris astus Petra Bläss Saksamaa Sotsialistlikust Ühtsusparteist välja. 1990. aasta veebruarist kuni augustini oli ta Saksa DV Valimiskomisjoni esimees. 1990. aasta juunist kuni detsembrini oli ta Saksa DV telejaama Deutsche Fernsehfunk (DFF) toimetaja. 1990. aasta detsembrist kuni 2002. aastani oli ta Liidupäeva liige. 1997. aasta jaanuarist kuni 2005. aastani oli ta Demokraatliku Sotsialismi Partei liige. 1998. aasta oktoobrist kuni 2002. aasta oktoobrini oli ta Liidupäeva asepresident. Alates 2005. aastast on ta iseseisev poliitiline nõustaja.
Aleksander Jakovlev

Aleksander Jakovlev (sündinud 22. jaanuaril 1953 Haapsalus) on Eesti arhitekt, sisearhitekt, disainer, kunstnik ja kunstiteadlane.
Elukäik.
Jakovlevi lapsepõlv möödus Pärnus. Ta lõpetas 1977. aastal Pärnu kaugõppekeskkooli ja õppis aastatel 1979–1984 Eesti NSV Riiklikus Kunstiinstituudis (ERKI-s).
Õpingute järel töötas Aleksander Jakovlev tööstusdisaineri, arhitekti ja sisearhitektina. Aastatel 1988–1990 töötas ta arhitektuuribüroos EStuudio ning 1991. aastast oma büroos Rekadents. 1984. aastast töötab ta ERKI-s, nüüdses Eesti Kunstiakadeemias arhitektoonika ja rakendusesteetika õppejõuna.
Aleksander Jakovlevi esimene isikunäitus toimus 1989. aastal Tallinna Kunstihoone galeriis, tollases Salongis. Ta on loonud õlimaale ja graafikat, kujundanud valgusteid, mööblit, mitmesuguseid seadmeid, graafilisi kasutajaliideseid, samuti loonud interjööre, lavakujundusi ja kostüüme. Jakovlev on projekteerinud eramuid, näiteks Tartus Arhitekti tänav 22. Aastate vältel on ta võtnud ajakirjanduses sõna kunsti ja ühiskonnaelu teemadel.
Eesti Kunstiakadeemias on ta loonud õppeained tootesemantika (1986), inimkeskkonna (tehiskeskkonna) arheoloogia (1995) ja arhitektuuri rakendusarhitektoonika (1997). Jakovlev on tehiskeskkonna teooria autor.
Jakovlev on Eesti Kunstnike Liidu, Eesti Disainerite Liidu (1989. aastast) ja Eesti Sisearhitektide Liidu (1995. aastast) liige.
Isiklikku.
Aleksander Jakovlevi vend on kultuuritegelane, endine näitleja ja kultuuriajakirjanik Viktor Kaarneem (sündinud Jakovlev).
Susanna Karawanskij

Susanna Karawanskij (sündinud 7. mail 1980 Leipzigis) on Saksa vasakpoolne poliitik.
Susanna Karawanskij lõpetas 1998. aastal Leipzigis Lichtenbergi Gümnaasiumi. 1998–2006 õppis ta Leipzigi Ülikoolis poliitika- ja kultuuriteadusi ning sai magistrikraadi. 2006–2009 töötas ta Leipzigi Ülikooli Poliitikateaduste Instituudis teadurina ja projektijuhina. 2008. aastal astus ta Vasakparteisse (Die Linke). Alates 2009. aastast on ta Vasakpartei Saksimaa piirkonna juhatuse liige. 2012. aasta juunis valiti ta Loode-Saksimaa Vasakpartei piirkonnaorganisatsiooni esimeheks.
Aastatel 2013–2017 oli ta Saksamaa Liidupäeva liige.
Alates 2018. aasta septembrist on ta Brandenburgi liidumaa töö, sotsiaalasjade, tervise, naiste ja perekondade minister.
Reisisaatja

Reisisaatja on amet, mida rakendatakse rohkearvuliste inimestega reisijateveol, bussides, rongides, laevadel, lennukites jne. Stjuardess (ehk naisstjuuard) on reisilennukite (ka reisilaevade) naissoost reisisaatja. Meessoost reisisaatja on stjuuard.
Halina Wawzyniak

Halina Wawzyniak (sündinud 17. juulil 1973 Königs Wusterhausenis) on Saksa jurist ja vasakpoolne poliitik.
Halina Wawzyniak lõpetas Königs Wusterhausenis gümnaasiumi 1992. aastal. 1990. aasta augustis astus ta Demokraatliku Sotsialismi Parteisse. 1992–2003 õppis ta Berliini Vabas Ülikoolis õigusteadust. 1995–1999 kuulus ta Demokraatliku Sotsialismi Partei juhatusse. 2002–2005 töötas ta advokaadina. 2003–2007 oli ta Demokraatliku Sotsialismi Partei/Vasakpartei (Die Linke) Berliini piirkonna asejuhataja. 2005–2009 töötas ta Saksamaa Liidupäeva Vasakpartei fraktsiooni juriidilise nõustajana.
Aastatel 2009–2017 oli Halina Wawzyniak Liidupäeva liige.
Annika Lill

 
Annika Lill (sündinud 21. augustil 1978 Tartumaal Rannu vallas ) on eesti sisearhitekt ja kunstnik.
Ta on õppinud aastatel 1997–2001 Tartu Kõrgemas Kunstikoolis maali ja maalingute osakonnas ning 2001–2006 Eesti Kunstiakadeemias sisearhitektuuri osakonnas. Lisaks on ta õppinud stipendiaadina 2005. aastal Portugalis Portos Escola Superior de Artes e Designis.
Ta on kujundanud äri- ja kaubanduspindu, suurem osa tema töödest on interjöörilahendused korteritele ja eramutele.
Annika Lill on 2010. aastast Eesti Sisearhitektide Liidu liige.
Isiklikku.
Annika Lillel on neli last.
Caren Lay

Caren Nicole Lay (sündinud 11. detsembril 1972 Neuwiedis) on Saksa vasakpoolne poliitik.
Caren Lay on pärit töölisperekonnast, ta isa oli lukksepp ja ema raamatupidaja. 
Haridus.
Ta õppis sotsioloogiat ja poliitikateadusi Marburgis, Frankfurdis, Pennsylvanias ja Berliinis. 1999–2000 oli ta teadur Berliini Vabas Ülikoolis. 
Töö.
2000–2003 töötas ta Saksimaa Maapäeva Demokraatliku Sotsialismi Partei fraktsiooni teadusliku nõustajana. 2003–2004 töötas ta Tarbijakaitse, Toitlustuse ja Põllumajanduse Ministeeriumis kõnekirjutaja ja referendina. 2004–2009 oli Lay Saksimaa Maapäeva liige ja Vasakpartei (Die Linke) fraktsiooni aseesimees. Juunist 2006 kuni juunini 2018 kuulus ta Vasakpartei juhatusse.
Alates 2009. aasta oktoobrist on Caren Lay Saksamaa Liidupäeva liige. 2012. aasta juunist kuni 2018. aasta juunini oli ta Vasakpartei aseesimees.
Wilfried Sanou

Wilfried Sanou (sündinud 16. märtsil 1984 Bobo-Dioulassos) on Burkina Faso endine jalgpallur, poolkaitsja.
Koondisekarjäär.
Burkina Faso jalgpallikoondises mängis ta aastatel 2001–2013 27 mängu ja lõi viis väravat.
Michel Pensée

Michel Pensée (sündinud 16. juunil 1973) on Kameruni endine jalgpallur, kaitsja.
Koondisekarjäär.
Kameruni jalgpallikoondises mängis ta aastatel 1997–2001 7 mängu.
Denia Caballero

Denia Caballero Ponce (sündinud 13. jaanuaril 1990) on Kuuba kettaheitja.
2015. aasta maailmameistrivõistlustel Pekingis võitis ta tulemusega 69.28 kuldmedali.
2016. aasta suveolümpiamängudel võitis ta 65.34-ga pronksmedali.
Tema isiklik rekord kettaheites on 70.65 (2015).
Edwin Ifeanyi

Edwin Ifeanyi (sündinud 28. aprillil 1972) on Kameruni endine jalgpallur, poolkaitsja.
Koondisekarjäär.
Kameruni jalgpallikoondises mängis ta aastatel 1992–1994 kaks mängu.
Igor Ledjahhov

Igor Ledjahhov (sündinud 22. mail 1968 Sotšis) on Venemaa endine jalgpallur, poolkaitsja.
Koondisekarjäär.
SRÜ jalgpallikoondises mängis ta 1992. aastal 7 mängu ja lõi 1 värava. Venemaa jalgpallikoondises mängis ta aastatel 1992–1994 8 mängu.
Dmitri Radtšenko

Dmitri Radtšenko (sündinud 2. detsembril 1970 Leningradis) on Venemaa endine jalgpallur, ründaja.
Koondisekarjäär.
Nõukogude Liidu jalgpallikoondises mängis ta 1990. aastal kaks mängu. Venemaa jalgpallikoondises mängis ta aastatel 1992–1996 33 mängu ja lõi 9 väravat. Ta kuulus Venemaa koondisse 1994. aasta maailmameistrivõistlustel.
Paabusilmlased

Paabusilmlased ("Saturniidae") on putukate sugukond liblikaliste seltsist.
Eesti liigid.
Seejuures päevapaabusilm on hoopis teise sugukonda kuuluv liik.
Nomenklatuur ja süstemaatika.
Sugukonna esmakirjeldaja on Jean Baptiste Alphonse Dechauffour de Boisduval (1837). 
Paabusilmlased kuuluvad suursamasooneliste ("Glossata") alamseltsi ülemsugukonda "Bombycoidea". 
Sugukonnas on 2349 liiki 169 perekonnas ja 9 alamsugukonnas. 
Levik.
Sugukond on levinud üle maailma. Enamik liike elab troopikas ja subtroopikas. Palearktises on üle 30 liigi, Euroopas on 10 liiki, Eestis 2 (kollapaabusilm ja kevadpaabusilm).
Leedus on 2 liiki (kollapaabusilm ja kevadpaabusilm). 
Venemaal on 12 kuni 15 liiki.
Välimus.
Paabusilmlased on suured või väga suured liblikad. Paabusilmlaste tiibade siruulatus on 25 kuni 270 mm, enamasti 80 kuni 140 mm. Mõned neist kuuluvad maailma suurimate liblikate hulka. Suurima tiibade siruulatusega on paabusilmlane on emane "Coscinocera hercules", kes on suurima tiibade pindalaga liblikas üldse.
Kasutamine.
Mitut liiki kasutatakse siidi valmistamisel.
Vassili Kala

Vassili Kala oli Eesti NSV riigitegelane.
1930. aastatel töötas Narvas metsavahina.
1938. aastal ta sai Valgetähe teenetemärgi III klassi pronksmedali.
Alates 1946. aastast oli ta Narva linna RSN TK esimees.
Carlow' krahvkond

Carlow' krahvkond (iiri keeles "Contae Cheatharlach") on krahvkond Iirimaa kaguosas Leinsteri provintsis.
Krahvkond on nime saanud keskuse Carlow' linna järgi.
Věra Pospíšilová-Cechlová

Věra Pospíšilová-Cechlová (sündinud 19. novembril 1978) on tšehhi endine kettaheitja.
Věra Pospíšilová-Cechlová võitis pronksmedali kettaheites 2004. aasta suveolümpiamängudel Ateenas pärast seda, kui pronksmedali võitnud valgevenelanna Iryna Jatčanka tulemus tühistati.
Tema isiklik rekord kettaheites on 67.71 ja kuulitõukes 16.92.
Ta tuli 9 korda Tšehhi meistriks kettaheites ja 2 korda kuulitõukes.
Pospíšilová-Cechlová lõpetas sportlaskarjääri 2013. aastal.
Sten De Geer

Vabahärra Sten De Geer (26. aprill 1886 – 2. juuni 1933) oli Rootsi geograafia ja etnograafia professor. 
Sten De Geer tutvustas Baltoskandia teooriat 1928. aastal . See käsitlus oli välja kasvanud Sten de Geeri teisest regiooniteooriast Fennoscandiast. Fennoscandia kujutas endast Soome rahvusriigi ehitamise protsessi ja eemaldumist Vene mõjusfäärist 19. sajandi lõpus.
Isiklikku.
Tema isa Gerard De Geer oli rootsi geoloog.
Nicola Sturgeon

Nicola Ferguson Sturgeon (sündinud 19. juulil 1970 Irvine'is) on Šotimaa poliitik. Ta oli 14. novembrist 2014 kuni 27. märtsini 2023 Šoti Rahvuspartei esimees ja 20. novembrist 2014 kuni 28. märtsini 2023 Šotimaa esimene minister.
Ta on sündinud 1970. aastal North Ayrshire'i regioonis Irvine'is. Ta kasvas üles Prestwickis (South Ayrshire'i regioonis) ja Dreghornis (North Ayrshire'i regioonis), Dreghornis lõpetas ta alg- ja keskkooli. Seejärel lõpetas ta 1992. aastal Glasgow' Ülikooli õigusteaduse bakalaureuseastme.
1963. aasta Eesti meistrivõistlused ratsutamises

1963. aasta Eesti meistrivõistlused ratsutamises toimusid 22.–25. juunil Tallinnas, jahivõidusõit toimus samas 20. oktoobril.
1963. aasta Eesti meistrivõistlused mäesuusatamises

1963. aasta Eesti meistrivõistlused mäesuusatamises toimusid märtsis Otepääl.
Tulemused.
Võistkondlikult võitis Tallinna I koosseis 111 punktiga Tartu (107) ja Valga rajooni (90) ees.
1963. aasta Eesti meistrivõistlused suusatamises

1963. aasta Eesti meistrivõistlused suusatamises peeti 21.–25. märtsil Otepääl.
Tulemused.
Kahevõistlus.
Võistkondadest tuli murdmaal esimeseks Tartu (1541 punkti) Tallinna I koosseisu(1518) ees, järgnesid Tallinna II ja Viljandi. Suusahüpetes ja Kahevõistluses võitis Tallinn Valga rajooni ja Võru ees.
1963. aasta Eesti meistrivõistlused vehklemises

1963. aasta Eesti meistrivõistlused vehklemises toimusid 27.–30. juunil Tallinnas.
Tulemused.
Võistkondadest oli esimene Dünamo I, järgnesid Kalevi I ja II koosseis.
1963. aasta Eesti meistrivõistlused laskmises

1963. aasta Eesti meistrivõistlused laskmises toimusid 20.–27. juunil Tallinnas.
Tulemused.
Naiskonnad.
Võistkonnad: &lt;br&gt;
1. Tööjõureservid 67&lt;br&gt; 2. BLTSK 62&lt;br&gt; 3. Dünamo 60&lt;br&gt;4. ALMAVÜ 55&lt;br&gt;5. Jõud 18
Câmpia Turzii lennuväebaas

Câmpia Turzii lennuväebaas on sõjaväelennuväli Rumeenias Cluji maakonnas, umbes 4 kilomeetri kaugusel Câmpia Turzii linnast lõunas.
Siin dislotseerub 71. lennuväebaas, mida kasutavad 711. ja 712. hävitajaeskadrill (kasutatavad hävituslennukid on MiG-21 LanceR) ning 713. ja 714. helikopterieskadrill (kasutatavad helikopterid on IAR-330).
Ajalugu.
Sõjaväelennuvälja hakati rajama aastal 1952. See kohandati MiG-21 hävituslennukite kasutamiseks aastatel 1982–1987. Lennuväebaas rekonstrueeriti põhjalikult aastatel 2001-2002 ning sellisena kasutatakse seda praegugi.
2004. aasta lõpul viidi 93. lennuväebaasist sinna üle helikopterieskadrillid.
Augustist novembrini 2007 olid Balti õhuturbe missioonil neli Câmpia Turzii lennuväebaasist pärit hävitajat MiG-21 LanceR 'C'.
Pinar del Río

Pinar del Río on linn Kuubal, Pinar del Río provintsi keskus.
Pinar del Río asutasid hispaanlased 1669. aastal. Linn aastast 1867.
Pinar del Río provints

Pinar del Río provints on Kuuba 1. järgu haldusüksus. Asub saare läänepoolses osas.
Provintsis, umbes 30 km kaugusel keskusest Pinar del Ríost, asub UNESCO maailmapärandi nimistusse kuuluv Viñalese org. 
Peamine tööstusharu on tubakatööstus. Seal kasvatatakse umbes 70% Kuuba tubakast.
Petrooleumilamp

Petrooleumilamp on valgusti, milles kasutatakse valgustamiseks petrooleumi põlemisel vabanevat keemilist energiat. Need lambid võeti kasutusele pärast seda, kui 19. sajandi keskel hakati naftast petrooleumi tootma.
Petrooleumilambis põleb leek petrooleumisse ulatuva tahi (puuvillase paela) otsas, niisiis samal põhimõttel nagu ammusest ajast kasutatud õlilambis. Petrooleumi oluliseks eeliseks õliga võrreldes on väike viskoossus, mistõttu see imbub tahti mööda hästi üles. Lambi põletis olevate õhuavade kaudu saab leek põlemiseks altpoolt õhku. Leegi heledaks põlemiseks vajaliku tõmbe tekitab põletile asetatud silindriline lambiklaas. Sedamööda, kuidas tahi põletist väljaulatuv ots lühemaks põleb (ja leek nõrgeneb), saab tahti nupuga ülespoole keerata.
19. sajandi lõpupoole võeti kasutusele ka petrooleumihõõglambid. Neis põleb gaasistatud petrooleum gaasisukas – toorium- ja tseeriumoksiidist luminestsentshõõguris. Niisugused gaasilambid andsid palju heledamat valgust ning ka valgusviljakus oli vedeliklampidega võrreldes mitu korda suurem.
Villa Clara provints

Villa Clara provints on Kuuba 1. järgu haldusüksus. Halduskeskus ja suurim linn on Santa Clara.
See Kuuba saare keskosas. Põhjas piirneb see Atlandi ookeani, läänes Matanzase provintsi, idas Sancti Spírituse provintsi ja lõunas Cienfuegose provintsiga.
Provints jaguneb 13 vallaks.
Öö muuseumis 3

"Öö muuseumis 3" on 2014. aasta USA fantaasiafilm.
Jungle

Jungle (tuntud ka kui "oldschool jungle" ehk vana kooli "jungle") on elektroonilise muusika žanr, mis tekkis Suurbritannias 1990. aastate alguses, olles osa "rave"-kultuurist. 
Seda stiili iseloomustavad kiire tempo (150–170 lööki minutis), suhteliselt aeglased ja lüürilised "reggae"'st tuletatud bassikäigud, "breakbeat"'id ja sünkroonitud löökriistade "loop"'id, "sample"'id ja süntesaatoritega tekitatud heliefektid. Pikaks venitatud "snare"-trummipõrinad, mille helikõrgust on muudetud, on tüüpilised selles stiilis. "Jungle"'it ja "drum and bass"'i tihti ei käsitleta eri žanritena, kuigi "drum and bass" kasvas "jungle"'ist välja 1990. aastate teisel poolel.
Produtsendid loovad trummistruktuure, lõigates "breakbeat"'e (tihti "amen break"'i) tükkideks ja muutes trummilöökide asukohti. Produtsendid kasutavad klassikalisi Jamaica ja Kariibi muusika tegemise meetodeid. Aeglased ja sügavad bassikäigud ja lihtsad meloodiad toonitavad selle stiili omapära.
Aleksandr Skotšinski nimeline Mäendusinstituut

Aleksandr Skotšinski nimeline Mäendusinstituut (vene Институт горного дела имени А. А. Скочинского) on Moskva oblastis Ljubertsõs asuv mäendusega tegelev teadusasutus (instituut). Instituut on nimetatud vene mäendusteadlase Aleksandr Skotšinski auks.
Instituut asutati 1927.
Instituudil oli Nõukogude ajal filiaal ka Kohtla-Järvel (Aleksandr Skotšinski nimelise Mäendusinstituudi Eesti filiaal).
Mussoonkliima

Mussoonkliima on kliimatüüp, kus sajab suvel peaaegu iga päev vihma ja tekivad üleujutused. Talvel on taevas selge ja tekivad põuad. Põhjuseks on mussoonide liikumine. Suvel puhuvad need ookeanilt mandrile, tuues endaga kaasa madalrõhkkonna, ja talvel mandrilt ookeanile, tuues endaga kaasa kõrgrõhkkonna.
Mussoonkliimas on kaks aastaaega: vihmaperiood ja kuiv periood. Vihmaperiood kestab tavaliselt aprillist oktoobrini ja kuiv periood oktoobrist aprillini.
Suvel on mandril madalrõhkkond ja ookeanil kõrgrõhkkond, talvel mandril kõrgrõhkkond ja ookeanil madalrõhkkond.
Sirje Petersen

Sirje Petersen (sünninimi Sirje Pannel; 2008. aastani Sirje Protsin; sündinud 10. veebruaril 1959 Tartus) on eesti maalikunstnik ja õppejõud.
Elulugu.
Õppis aastatel 1975–1979 Tartu Kunstikoolis nahadisaini erialal ja täiendas end 1980–1982 Tartu Riikliku Ülikooli Kunstikabinetis. 2001. aastal lõpetas ta Tartu Kõrgema Kunstikooli maalikunsti erialal. 
Aastatel 1979–1992 töötas ta köiterestauraatorina Tartu Ülikooli Raamatukogus, 1985–1998 maali ja kompositsiooni vanemõpetajana Tartu Lastekunstikoolis, 1998–2006 õpetas maalikunsti metoodik-kutseõpetajana Tartu Kunstikoolis, 2001–2005 töötas maaliõppejõuna Euroakadeemias. 2000. aastast töötab ta maalimise eriala kaasprofessorina Kõrgema Kunstikooli Pallas maaliosakonnas.
1992. aastast Eesti Kunstnike Liidu liige (2018- 2024 volikogu liige), Tartu Kunstnike Liidu liige (2018-2024 juhatuse liige); 
1996. aastast Eesti Maalikunstnike Liidu liige.
Tema abikaasa on skulptor, maalikunstnik ja disainer Per William Petersen.
Looming.
Ta on näitustel esinenud alates 1981. aastast ja teinud üle 60 isikunäituse.
2019. aastal oli ta üks Konrad Mäe preemia nominente.
Ta valiti 2019. aastal Eesti Kunstnike Liidu 19. aastanäituse publikuhääletuse preemia laureaadiks.
Viited.
Greete Altrof. "Võimatult võimalik ülesanne: Sirje Petersen jäädvustas kogu elu ühele maalile" https://epl.delfi.ee/artikkel/120384104/voimatult-voimalik-ulesanne-sirje-petersen-jaadvustas-kogu-elu-uhele-maalile Eesti Päevaleht 12.06.2025
Lauraliis Jurkov. "Tartu Kunstimajas avati Sirje Peterseni ülevaatenäitus" https://kultuur.err.ee/1609701831/tartu-kunstimajas-avati-sirje-peterseni-ulevaatenaitus-tormid-ja-tungid 22.05.2025
Enriko Talvistu. ARVUSTUS ⟩ "Sirje Petersen pani kunstimajas möllama tormid ja tungid" https://tartu.postimees.ee/8261613/arvustus-sirje-petersen-pani-kunstimajas-mollama-tormid-ja-tungid 04.06.2025
https://vikerraadio.err.ee/1609688474/kultuuriuudised Vikerraadio Kultuuriuudised 22.05.2025
Tiina Kolk. "Sirje Petersen: kunstnik ei peaks tööprotsessis mõtlema, mis tema tööst võidakse arvata" https://kultuur.postimees.ee/8266235/sirje-petersen-kunstnik-ei-peaks-tooprotsessis-motlema-mis-tema-toost-voidakse-arvata 11.06.2025
Graham Arnold

Graham James Arnold (sündinud 3. augustil 1963 Sydneys) on Austraalia endine jalgpallur, ründaja.
Alates 2018. aastast on ta Austraalia jalgpallikoondise peatreener. Ta on juhendanud ka Austraalia jalgpalliklubisid Central Coast Mariners ja Sydney FC ning Jaapani klubi Vegalta Sendai. Aastatel 2012, 2017 ja 2018 valiti Arnold Austraalia kõrgliiga hooaja parimaks peatreeneriks.
Koondisekarjäär.
Austraalia jalgpallikoondises mängis ta aastatel 1985–1997 54 mängu ja lõi 19 väravat.
Jade North

Jade North (sündinud 7. jaanuaril 1982 Tarees, Uus-Lõuna-Walesis) on Austraalia jalgpallur, kaitsja. Ta mängis viimati Austraalia kõrgliiga klubis Brisbane Roar.
Hooaegadel 2015–16 ja 2016–17 valiti ta Austraalia kõrgliiga hooaja sümboolsesse koosseisu.
Koondisekarjäär.
Austraalia jalgpallikoondises mängis ta aastatel 2002–2013 41 mängu.
Ta kuulus Austraalia koondisse 2002. ja 2004. aasta Okeaania meistrivõistlustel ning 2011. aasta Aasia meistrivõistlustel.
Samuti kuulus ta Austraalia olümpiakoondisse 2004. ja 2004. aasta suveolümpiamängudel.
Hayden Foxe

Hayden Vernon Foxe (sündinud 23. juunil 1977 Sydneys) on Austraalia endine jalgpallur, kaitsja.
Koondisekarjäär.
Austraalia jalgpallikoondises mängis ta aastatel 1998–2003 11 mängu ja lõi kaks väravat.
Alex Brosque

Alex Jason Brosque (sündinud 12. oktoobril 1983 Sydneys) on endine Austraalia jalgpallur, poolkaitsja. 
Ta mängis klubikarjääri jooksul Belgia kõrgliiga klubis Westerlo, Austraalia kõrgliiga klubides Brisbane Roar ja Sydney, Jaapani kõrgliiga klubis Shimizu S-Pulse ning Araabia Ühendemiraatide klubis Al-Ain.
Koondisekarjäär.
Austraalia jalgpallikoondises mängis ta aastatel 2004–2013 21 mängu ja lõi 5 väravat.
Joel Griffiths

Joel Michael Griffiths (sündinud 21. augustil 1979 Sydneys) on Austraalia jalgpallur, ründaja.
Koondisekarjäär.
Ta mängis Austraalia jalgpallikoondises aastatel 2005–2008 kolm mängu ja lõi ühe värava.
Nathan Burns

Nathan Joel Burns (sündinud 7. mail 1988 Orange'is) on Austraalia jalgpallur, ründaja. Ta mängis viimati Jaapani kõrgliiga J1 League klubis FC Tokyo.
Aastatel 2014–2015 mängis Burns Austraalia kõrgliigasse A-League kuuluvas Uus-Meremaa klubis Wellington Phoenix. 2015. aastal valiti ta Wellington Phoenixi aasta jalgpalluriks. Hooajal 2014/2015 kuulus ta Austraalia kõrgliiga sümboolsesse koosseisu ning valiti samal hooajal Austraalia kõrgliiga hooaja parimaks mängijaks.
Koondisekarjäär.
Ta kuulus Austraalia noortekoondisse 2005. aasta noorte maailmameistrivõistlustel.
Debüüdi Austraalia rahvuskoondises tegi Burns 30. juunil 2007 sõprusmängus Singapuri vastu.
Esimese värava lõi ta rahvuskoondises 3. septembril 2015 MM-i valikmängus Bangladeshi vastu.
2015. aastal tuli ta Austraalia koondisega Aasia meistriks.
Mitch Nichols

Mitch Nichols (sündinud 1. mail 1989 Southportis) on Austraalia jalgpallur, poolkaitsja. Ta mängib Austraalia kõrgliiga klubis Wellington Phoenix.
Hooaegadel 2011–12 ja 2015–16 on ta valitud Austraalia kõrgliiga hooaja sümboolsetesse koosseisudesse.
Koondisekarjäär.
Austraalia jalgpallikoondises mängis ta aastatel 2009–2014 5 mängu.
Ned Zelić

Ned Zelić (sündinud 4. juulil 1971 Sydneys) on Austraalia endine jalgpallur, kaitsja.
Koondisekarjäär.
Austraalia jalgpallikoondises mängis ta aastatel 1991–1997 32 mängu ja lõi kolm väravat.
Steve Corica

Stephen Christopher Corica (sündinud 24. märtsil 1973 Innisfailis) on Austraalia endine jalgpallur, poolkaitsja.
Pärast sportlaskarjääri lõppu on ta töötanud treenerina. Alates 2018. aastast on ta Austraalia kõrgliiga klubi Sydney peatreener.
Koondisekarjäär.
Austraalia jalgpallikoondises mängis ta aastatel 1993–2006 32 mängu ja lõi viis väravat.
Stephen Laybutt

Stephen Laybutt (3. september 1977 – jaanuar 2024) oli Austraalia jalgpallur (kaitsja).
Koondisekarjäär.
Austraalia jalgpallikoondises mängis ta aastatel 2000–2004 kokku 15 mängu ja lõi ühe värava.
Isiklikku.
Pärast sportlaskarjääri lõppu avalikustas ta, et on gei. 
2021. aastal töötas ta Sydneys St Vincenti erakliinikus, kus kuulis, et üks 67-aastane patsient vajab uut neeru. Laybutt loovutas siirdamiseks oma neeru ja päästis sellega inimelu.
13. jaanuaril 2024 kuulutati Uus-Lõuna-Walesi sõpradele külla sõitnud Laybutt kadunuks. Politsei leidis tema surnukeha päev hiljem Cabarita Beachi lähedalt Uus-Lõuna-Walesis. Uurimine tegi kindlaks, et tegu oli enesetapuga.
Bontš-Brujevitši-nimeline Peterburi Telekommunikatsiooni Riiklik Ülikool

Bontš-Brujevitši-nimeline Peterburi Telekommunikatsiooni Riiklik Ülikool (vene keeles Санкт-Петербургский государственный университет телекоммуникаций имени профессора М. А. Бонч-Бруевича, lühend СПбГУТ) on Venemaal Peterburis asuv riiklik ülikool, mis valmistab ette side ja telekommunikatsiooni spetsialiste.
Kool asutati 1930. aastal. 
Kool kandis varem nime "Leningradi Elektrotehnika Sideinstituut" (vene Ленинградский электротехнический институт связи). 
Kool on nimetatud vene elektrotehniku Mihhail Bontš-Brujevitši järgi.
Ülikoolis õpib umbes 10 000 üliõpilast.
B. Jeltsini nimeline Uurali Föderaalülikool

B. Jeltsini nimeline Uurali Föderaalülikool (vene keeles Ура́льский федера́льный университе́т и́мени пе́рвого Президе́нта России Б. Н. Ельцина, lühend УрФУ) on Venemaal Sverdlovski oblastis Jekaterinburgis 2000. aastate lõpust tegutsev föderaalülikool. Ülikool moodustati pärast Uurali Riikliku Tehnikaülikooli (Уральский государственный технический университет) ja M. Gorki nimelise Uurali Riikliku Ülikooli liitmist.
Õppeasutus on nimetatud Venemaa Föderatsiooni esimese presidendi Boriss Jeltsini järgi.
Ülikoolis õpib umbes 57 000 üliõpilast.
Eha Tillmann

Eha Tillmann (1957. aastani Eha Juhkam; 12. veebruar 1937 – 29. aprill 2020) oli eesti raamatukogundustegelane. 
1955. aastal lõpetas ta Vastseliina Keskkooli. 1969. aastal lõpetas ta Eduard Vilde nimelise Tallinna Pedagoogilise Instituudi raamatukogunduse ja bibliograafia eriala. Tema diplomitöö "Võru rajooni külaraamatukogude kasutajaskond ja selle kujunemist mõjutavad tegurid" pälvis Üliõpilaste Teadusliku Ühingu TPedI konkursil II preemia ja vabariiklikul konkursil III preemia.
Aastatel 1964–1968 töötas ta Võru Rajooniraamatukogus raamatukoguhoidjana. Aastatel 1968–1992 oli ta Juhan Smuuli nimelise Võru Keskraamatukogu direktor, 1992–2002 Võrumaa Keskraamatukogu komplekteerimisosakonna raamatukoguhoidja.
Aastatel 1977–1987 oli ta Võru Rajooni Rahvasaadikute Nõukogu kultuurikomisjoni liige ja aseesimees, aastatel 1987–1991 Võru Linna Rahvasaadikute Nõukogu haridus- ja kultuurikomisjoni esimees, 1980–1990 ühingu Teadus Võru osakonna juhatuse liige, 1981–1991 Eesti Raamatuühingu Võru rajooniorganisatsiooni esimees. Ta oli ka Eesti Raamatukoguhoidjate Ühingu taasasutajaliige (1988) ja juhatuse liige.
Deniz Gamze Ergüven

Deniz Gamze Ergüven (sündinud 4. juunil 1978 Ankaras) on türgi päritolu prantsuse filmirežissöör, stsenarist ja näitleja. Tema debüütmängufilm on aastast 2015 "Mustang".
Ta sündis 1978. aastal Ankaras diplomaadi perekonnas, kuid 1980. aastatel kolis pere Prantsusmaale, kus ta lõpetas ka keskkooli. 2008. aastal lõpetas ta filmikooli La Fémis.
2011. aastal osales ta Cannes'i filmifestivalil. Cannes'is tutvus ta prantsuse stsenaristi Alice Winocouriga. Nende koostööna valmis filmi "Mustang" stsenaarium. Ta oli filmi "Mustang" režissöör, filmi esitleti aastal 2015 Cannes'i filmifestivalil.
Isiklikku.
11. veebruaril 2015 sündis tal poeg.
Aritz Aduriz

Aritz Aduriz (sündinud 11. veebruaril 1981 Donostias Gipuzkoa provintsis Baskimaal) on baski päritolu endine Hispaania jalgpallur (ründaja).
Ta mängis kogu klubikarjääri Hispaanias. Hispaania kõrgliigas mängis ta Bilbao Athleticu (2002–03, 2006–2008 ja 2012–2020), Mallorca (2008–2010) ja Valencia (2010–2012) ridades. Tema karjääri edukamad aastad olid 2012–2017, kui ta Bilbao Athleticu meeskonnas lõi Hispaania kõrgliigas viiel hooajal järjest vähemalt 14 väravat. Hooajal 2015–16 lõi ta liigas 20 väravat. 2015. aastal võitis ta klubiga Hispaania superkarika, kui alistati FC Barcelona. Superkarika esimeses mängus võideti Barcelonat tulemusega 4:0 ja Aduriz tegi selles mängus kübaratriki. Aduriz lõi värava ka teises mängus, mis lõppes tulemusega 1:1. 2015. aastal mängis ta Bilbao Athleticuga ka Hispaania karika finaalis, kus Barcelonalt tuli võtta vastu 1:3 kaotus.
Hispaania koondisse kutsuti Aduriz esimest korda 8. oktoobril 2010 toimunud mänguks Leeduga. Esimese värava Hispaania koondises mängides lõi ta 24. märtsil 2016 sõpruskohtumises Itaalia vastu. Koondisekarjääri teise värava lõi ta 12. novembril 2016 MM-i valikmängus Makedoonia vastu. Ta kuulus Hispaania koondisse 2016. aasta Euroopa meistrivõistlustel. Kokku mängis ta Hispaania koondises 13 korral.
Aastatel 2006–2019 kuulus Aduriz ka Baskimaa jalgpallikoondisse. 25. mail 2011 toimunud sõpruskohtumises Baskimaa ja Eesti jalgpallikoondise vahel lõi Aduriz kaks väravat.
Karjääri lõpetamisest teatas Aduriz 2020. aasta mais.
Aizkraukle küla

Aizkraukle on küla ("ciems") Lätis Aizkraukle piirkonnas, Aizkraukle valla halduskeskus. Küla asub Aizkraukle linna loodepiiril, merepinnast 95 meetri kõrgusel. Külas on algkool, kultuurimaja ja raamatukogu. Sinna jäävad Aizkraukles kultūras namsi ja Aizkraukles pagastsi bussipeatused.
Aizkraukle tekkis Teise maailmasõja järel, seal valdavad individuaalelamud, ent sinna on ehitatud ka mitmekorruselisi kortermaju.
Küla lähedalt läheb läbi maantee A6.
Michał Szpak

Michał Szpak (sündinud 26. novembril 1990 Varssavis) on Poola laulja.
Ta osales 2011. aastal telesaatesarja "The X Factor" Poola versioonis, kus sai teise koha.
Ta esindas 2016. aasta Eurovisiooni lauluvõistlusel lauluga "Color of Your Life" Poolat ja sai finaalis 229 punktiga kaheksanda koha.
Ehitusarheoloogia

Ehitusarheoloogia (inglise keeles "buildings archaeology") on arheoloogia haru, mis uurib nii maa alt leitavaid kui ka maa peal säilinud ehitisi ja nende kujunemist.
Ehitusarheoloogias rakendatakse arheoloog Edward Cecil Harrise väljatöötatud stratigraafia fikseerimise printsiipe, see on algselt arheoloogias, mitte kunsti- või arhitektuuriajaloos loodud uurimismeetodeid. 
Ehitusarheoloogia kujunes välja 1970. aastate teisel poolel Suurbritannias.
Ehitusarheoloogia põhiline roll seisneb ehitiste uurimisel eriaegsete ehituskonstruktsioonide eristamises ja nende kronoloogia kindlakstegemises geoloogiast ja arheoloogiast tuntud stratigraafia põhimõtete ja meetodite alusel.
Eesti kõrgkoolidest on ehitusarheoloogia õppeainena Eesti Kunstiakadeemia õppekavas.
Ehitusarheoloog on arheoloog, kes tegutseb ehitusarheoloogia valdkonnas. 
Ehitusarheolooge Eestis: Villu Kadakas
Roubaix

Roubaix (hollandi keeles "Robaais") on vana tööstuslinn Põhja-Prantsusmaal Nordi departemangus Prantsuse-Belgia piiri lähedal. Linn kuulub Lille'i linnastusse (Métropole européenne de Lille) ning on kahe kantoni keskuseks (Roubaix-1 ja Roubaix-2). Roubaixi pindala on 13,23 km² ja see asub 17–52 meetri kõrgusel üle merepinna. Aastal 2013 oli Roubaix's 95 866 elanikku.
Roubaix on asutatud 9. sajandil. Majanduslik õitseng algas 19. sajandil koos tööstusrevolutsiooni ja tekstiilitööstuse arenguga. 1970. aastate majanduskriis tabas ka linna tekstiilitööstust. Linn püüab oma plaanides lahendada kerkinud sotsiaalsed probleemid.
Grigori Minaškin

Grigori Minaškin (sündinud 1. veebruaril 1991 Tallinnas) on Eesti judoka.
Ta lõpetas aastal 2007 Tallinna Paekaare Gümnaasiumis põhikooli. Lisaks on ta õppinud Tallinna Lasnamäe Mehaanikakoolis automaatikat ja Eesti-Ameerika Äriakadeemias ärijuhtimist.
Sportima hakkas ta aastal 1999. Tema treenerid on olnud Feliks Saakjan ja Aleksei Budõlin.
2016. aasta Euroopa meistrivõistlustel Kaasanis võitis ta kehakaalus kuni 100 kg pronksmedali.
Ta esindas Eestit kaalukategoorias kuni 100 kg 2016. aasta suveolümpiamängudel Rio de Janeiros ja 2020. aasta suveolümpiamängudel Tōkyōs.
Afanassi Triškin

Afanassi Triškin (vene keeles Тришкин, Афанасий Петрович; sündinud 4. juunil 1934 Kaluga oblastis) on vene teatri- ja filminäitleja.